Helsingin Gayteatteri

Helsingin Gayteatteri on Helsingissä toimiva vapaa teatteri. Sen toiminta alkoi syksyllä 2006 ja virallisesti Helsingin Gayteatteri perustettiin vuotta myöhemmin. Teatterin tarkoituksena on tukea seksuaalivähemmistöjen teatteritoimintaa ja edistää yhdenvertaisuutta teatteritaiteen keinoin. Yhdistys tekee myös tunnetuksi homotaiteilijoiden tuotantoa. Helsingin Gayteatteri on harrastajapohjainen teatteri, jolla ei ole pysyvää teatteritilaa ja esityspaikka valitaan aina projektikohtaisesti. Yhdistyksellä ei ole myöskään vakituista henkilökuntaa, vaan toiminta tapahtuu vapaaehtoisvoimin. Helsingin Gayteatteri valmistaa vuosittaiin 2–3 ensi-iltaa vuodessa. Lisäksi se järjestää ohjelmallisia iltamia, joissa eri kulttuurialojen ammattilaiset ja harrastajat esittävät tuotantoaan. Helsingin Gayteatteri on Suomen harrastajateatteriliiton jäsen ja sillä on Lontoossa toimiva ystävyysteatteri Above The Stag Theatre. Vierailevina ohjaajina ovat toimineet muun muassa Markku Arokanto ja Minna Kivelä. Teatterin toistaiseksi suurin menestys oli keväällä 2013 esitetty Terrence McNallyn käsikirjoittama Corpus Cristi, joka näytelmän kantaesitys Suomessa. == Tuotanto == Sopimus * Ohjaus: Pertti Kiviranta * Käsikirjoitus: Pentti Kiviranta ja työryhmä * Esitysajankohta: kevät 2007 (kantaesitys) * Esityspaikka: Stadia, 4 näytöstä HGT:n ensimmäinen näytelmä perustui Ralf Königin sarjakuvaan Kermaleivoksia. Näytelmä käsitteli homo- ja heterokulttuurin stereotypioita ja ennakkoluuloja. Paljastuksia * Ohjaus: Pertti Kiviranta * Käsikirjoitus: Pertti Kiviranta ja työryhmä * Esitysajankohta: kevät ja kesä 2008 (kantaesitys) * Esityspaikat: Stadia, Teatteri Takomo ja Helsinki Pride -tapahtuma, 8 näytöstä Näytelmässä esitettiin todellisia ja fiktiivisiä tarinoita siitä, miten kaapista tullaan ulos ja miten homoksi tunnustautuminen otetaan vastaan lähipiirissä, ja kuinka tämä vaikuttaa seksuaalisen identiteetin vahvistumiseen tai heikentymiseen. Olitko Sinä? - Homomman Suomen historia * Ohjaus: Eero Enqvist * Käsikirjoitus: Kim Gustafsson * Esitysajankohta: kevät ja kesä 2009 * Esityspaikat: Studio Krunikka ja Helsinki Pride -tapahtuma, 12 näytöstä Tasa- arvonpäivänä 19. maaliskuuta 2009 ensi-iltansa saaneessa näytelmässä sukellettiin faktaa ja fiktiota sekoittaen Suomen seksuaalivähemmistöjen historiaan kivikaudelta nykyaikaan ja myös tulevaisuuteen. Toisena teemana olivat euroviisut. Charleyn täti (Charley's Aunt) * Ohjaus: Markku Arokanto * Käsikirjoitus: Brandon Thomas * Esitysajankohta: kevät 2010 * Esityspaikka: Studio Krunikka, 12 näytöstä Charleyn täti -farssin sovitettu versio rikkoi käsityksiä sukupuolirooleista ja avioliitosta. Viimeinen viilto - Montaako onnistaa rakkauden alttarilla * Ohjaus: Minna Kivelä * Käsikirjoitus: Pauli Löljä * Esitysajankohta: kevät 2011 (kantaesitys) * Esityspaikka: Koko Teatteri, 10 näytöstä Rikosnäytelmä, jossa homoaktivisti on murhattu ja toimittaja ryhtyy selvittämään murhaa. Kun jonkun löytää (The Torch Song Trilogy) * Ohjaus: Matti Rasilainen * Käsikirjoitus: Harvey Fierstein * Esitysajankohta: kevät 2012 (kantaesitys) * Esityspaikka: Koko Teatteri, 10 näytöstä Kun jonkun löytää on tarina rakkauden kaipuusta, rakkauden etsimisestä ja ihmisten välisestä kunnioituksesta. Näytelmässä seurataan Arnoldin hapuilua ihmissuhdeviidakossa, eriskummallista äitisuhdetta ja teini- ikäisen pojan adoptioprosessia. Näytelmä sijoittuu kolmenkymmenen vuoden takaiseen New Yorkiin. Corpus Christi * Ohjaus: Timo Rissanen * Käsikirjoitus: Terrence McNally * Esitysajankohta: kevät 2013 (kantaesitys) * Esityspaikka: Kulttuuriareena Gloria, 10 näytöstä Corpus Christi on Jeesuksen kärsimysnäytelmä sijoitettuna nykyajan homoyhteisöön 1950-luvun Teksasiin. Näytelmä ottaa kantaa ajankohtaisiin aiheisiin, kuten ihmisarvo, suvaitsevaisuus ja armo. Viinakortti * Ohjaus: Eero Enqvist * Dramatisointi: Ari Murto ja Sami Hilvo * Esitysajankohta: syksy 2013 (kantaesitys) * Esityspaikka: Valtimonteatteri, 18 näytöstä Viinakortti pohjautuu Sami Hilvon samannimiseen romaaniin. Viinakortti on isoisän ja pojanpojan näkökulmasta kerrottu kuvaus kahden miehen välisestä rakkaudesta toisen maailmansodan aikana. Keväällä 2014 Helsingin Gayteatteri esitti Viinakortin Helsingin lisäksi, Turussa, Jyväskylässä ja Tampereella. Näytöksiä oli yhteensä 10 ja katsojamäärä oli 300. Edvard II * Ohjaus ja dramatisoini: Matti Rasilainen * Käsikirjoitus: Christopher Marlowe (1594) * Suomennos: Lasse Kekki ja Jarmo Haapanen * Esitysajankohta: kevät 2014 (kantaesitys) * Esityspaikka: Teatteri Toivo, 14 näytöstä Edvard IIää kertoo 1300-luvulla eläneestä Englannin kuninkaasta ja hovin valtataistelusta, jossa sytykkeinä ja tekosyinä käytettiin kuninkaan epäsäätyisiä miessuhteita, ja aatelistolla oli pelko oman asemansa heikentymisestä kuninkaan hovissa. Näytelmä käsittelee suhdetta valtaan, seksuaalisuuteen ja normatiivisuuteen. Jeffrey * Ohjaus: Cris af Enehielm * Käsikirjoitus: Paul Rudnick * Suomennos: Ari Murto * Esitysajankohta: syksy 2014 ja kevät 2015, 25 näytöstä (kantaesitys) * Esityspaikka: Valtimonteatteri Näytelmä kertoo New Yorkissa elävästä työttömästä näyttelijästä. 1990-luvun alussa seksiä rakastava Jeffrey joutuu monen muun tapaan muuttamaan aiemmin vapaata suhtautumistaan seksiin AIDS:n vuoksi.. ==Aiheesta muualla== *Helsingin Gayteatterin kotisivut Luokka:Helsingin teatterit Luokka:Seksuaali- ja sukupuolivähemmistöjen kulttuuri